પિતા પુત્રને વારસદાર બનાવવા માગે છે પણ તેણે ખરેખર તે માટે તેણે શું પ્રયત્ન કર્યા છે ? દરેક વ્યક્તિ જીવનમાં પોતાની રીતે પુખ્ત થાય છે. મા-બાપ, સમાજ તેને પુખ્ત થવામાં મદદ કરે છે પણ વ્યક્તિ, વિચારસરણી તો પોતાની રીતે જ ઘડે છે. જો પિતાએ પોતાના ‘વારસા’ની ચિંતા કરવી હોય તો બાળકને પોતાની વિચારસરણીમાં શરુઆતથી જ ઢાળવો જોઈએ. તો જ બાળક મોટા થતાં પોતાના પિતાનો વારસો પિતાની ઇચ્છા મુજબ જાળવી શકે. યુવાનો કેરીયરની ચિંતા અને દોડધામમાં તેમની બાળકોના યોગ્ય ઉછેરની નૈતિક ફરજ છે એ ચુકી જાય છે. એવું પણ કહી શકાય ‘વારસો’ જાળવવાનો પોતાનો સ્વાર્થ પણ ચુકી જાય છે, પછી ‘ઉઠીયાણ’ પાક્યો એવી ફરીયાદ પણ કરી નાખે છે.